Operasjon Ocean Shield

mini|Kartet viser utstrekningen av sjørøvervirksomhet utenfor Afrikas horn fra 2005 til 2010
Operasjon Ocean Shield var en flernasjonal flåteoperasjon gjennomført av NATO fra 2009 til 2016 for å beskytte handelsskip fra angrep av sjørøvere i Adenbukta og utenfor Afrikas horn. Flåtestyrken bisto etter forespørsel fra De forente nasjoner (FN) med beskyttelse av forsyningsskip som leverte livsnødvendigheter i Mogadishu i Somalia. Operasjonen ble gjennomført med skip fra forskjellige NATO-land, vanligvis fem skip fra like mange land. Flåtestryken roterte med en turnus på fem–seks måneder.

Bakgrunn
NATO satte i 2008 inn skip i området etter forespørsel fra FN. Innsatsen, med navnet Operasjon Allied Provider, eskorterte blant annet skip fra Verdens matvareprogram og ble avløst av Operasjon Atalanta, drevet av EU. I mars 2009 var en ny NATO-styrke på plass, denne gang med navnet Operasjon Allied Protector. van Ginkel, Bibi og Frans-Paul van der Putten (red.): International Response to Somali Piracy. Challenges and Opportunities, Leiden: Brill Academic Publishers, 2010, s. 76–77. I tillegg til bekjempelse av sjørøveri vektla operasjonen også samarbeid med myndighetene i regionen for å styrke deres kapasitet til å bekjempe sjørøveri.Marley, David F.: Modern Piracy. A Reference Handbook, Santa Barbara: ABC-CLIO, 2010, s. 222. I utgangspunktet manglet det avtaler med landene i regionen om rettsforfølgelse av tilfangetatte, noe som medførte at sjørøvere som ble tatt, måtte settes fri igjen.

Operasjon Ocean Shield ble iverksatt i september 2009 etter vedtak i Det nordatlantiske råd 17. august 2009. Den erstattet Operasjon Allied Protector. Styrken skal forsvare skipstrafikk mot angrep fra sjørøvere og avskrekke slike angrep. I 2012 ble Operasjon Ocean Shield forlenget til utgangen av 2014. Etter ytterligere forlengelse var operasjonen over 15. desember 2016.«Counter-piracy operations (Archived)», NATO, 19. desember 2016. Lest 22. desember 2016. 

EUs Operasjon Atalanta foregikk parallelt med NATOs operasjon. Andre land deltar i kampen mot sjørøveri under USAs ledelse i Combined Task Force-151.

Styrke og operasjonsområde
Orlogsfartøyene som inngikk i Operasjon Ocean Shield var basert på NATOs stående flåtegrupper, Standing NATO Maritime Group 1 og Standing NATO Maritime Group 2. Det to gruppene roterte på oppdraget. To til fem skip inngikk i styrken, oftest fem. Ett av fartøyene i styrken fungerte som kommandofartøy. I tillegg til skip, var også overvåkingsfly satt inn for å patruljere havområdene.

Flåtestyrken opererte utenfor Afrikas horn, i Rødehavet og Adenbukta, det vestlige Indiahavet sør til Madagaskar og østover til Hormuzstredet og Arabiahavet til havet utenfor India og Maldivene.«MARCOM Factsheet. Operation Ocean Shield» , Maritime Command, MARCOM, NATO. Besøkt 15. mai 2013.

Den daglige ledelsen av operasjonen var ivaretatt av Maritime Command Headquarters i Northwood i Storbritannia. NATO Shipping Centre ivaretok forbindelsen til rederiene og skipsfartsnæringen.Kraska, James: Contemporary Maritime Piracy. International Law, Strategy, and Diplomacy at Sea, Santa Barbara: ABC-CLIO, 2011, s. 120. 

Bidrag
Norge
Norske myndigheter satte i september 2011 inn et orionfly i operasjonen for en periode på tre måneder.«Adenbukta» , forsvaret.no, 13. september 2011. Besøkt 14. september 2011. Flyet drev maritim overvåkning av havområdet utenfor Somalia fra basen Camp Skare på flyplassen ved hovedstaden på Seychellene.«Det norske forsvaret i farlig piratkamp i Somalia», NRK, 28. september 2011.«Norsk militærleir i sydhavsparadis», Aftenposten, 28. september 2011.  Besøkt 15. mai 2013 

I andre halvdel av 2013 deltok den norske fregatten KNM «Fridtjof Nansen» i operasjonen som flaggskip, «Gjer seg klare for nytt piratoppdrag», NRK, 13. mai 2013. Besøkt 15. mai 2013. det vil si kommandofartøy. Fregatten var med fra 7. juni til 7. desember 2013.«Norsk bidrag i Adenbukta» , forsvaret.no. Dette var første gang Norge ledet en slik NATO-flåtestyrke.«Norsk fregatt skal lede kampen mot pirater», Bergens Tidende, 13. mai 2013. Besøkt 15. mai 2013

Referanser

Eksterne lenker
 Counter-piracy operations, NATO

Kategori:NATO
Kategori:Somalias historie
Kategori:Piratvirksomhet
Kategori:Internasjonale relasjoner i 2009
Kategori:Internasjonale relasjoner i 2010
Kategori:Internasjonale relasjoner i 2011
Kategori:Internasjonale relasjoner i 2012
Kategori:Opphør i 2016